Fljótlegra að hjóla en keyra úr Vogahverfi í Háskóla Íslands á annatíma Þessi ungi herramaður valdi fljótlegasta ferðamátann mbl.is / Skapti Fljótlegast er að fara á reiðhjóli á milli Vogahverfis í Reykjavík til náms eða vinnu í Háskóla Íslands við Suðurgötu samkvæmt könnun sem gerð var á vegum Samgönguviku 2006 á ferðahraða þriggja einstaklinga í Reykjavík – á hjóli , í bíl og í strætó . Rannsóknin var gerð til að kanna hentugleika þessara samgöngumöguleika í borginni á háannatíma á Miklubrautinni . Lagt var af stað klukkan átta árdegis fimmtudaginn 21. september frá búsetumiðju Reykjavíkur sem mælist við Menntaskólann við Sund . Ferðinni var heitið að Aðalbyggingu Háskóla Íslands og er leiðin því rúmir 5 km . Allir völdu þeir Miklubrautina . Ferðin tók skemmstan tíma fyrir hjólreiðamaðurinn , Morten Lange formann Landssambands hjólreiðamanna eða 16 mínútur . Næstur birtist Runólfur Ólafsson framkvæmdastjóri Félags íslenskra bifreiðaeigenda á fólksbíl og reyndist vera 20 mínútur á leiðinni . Ásgeir Eiríksson framkvæmdastjóri Strætó bs. tók strætisvagn og var 22 mínútur .